ჟოზეფინ სვობოდა

ჟოზეფინ სვობოდა (გერმ.Josefine Swoboda; დ. 1861, 29 იანვარი, ვენა - გ. 27 ოქტომბერი, 1924, ვენა) —ერთ-ერთი ყველაზე აქტიური ავსტრიელი მხატვარი-პორტრეტისტი.
ბიოგრაფია
ჟოზეფინ სვობოდა ვენის მხატვართა ოჯახს ეკუთვნოდა. იგი იყო პორტრეტის მხატვრის ედუარდ სვობოდას (1814-1902) და მისი მეორე მეუღლის, ჯოზეფინას (დაბ. მიულერი; 1839-1906) ქალიშვილი. მხატვარ რუდოლფ სვობოდა უმცროსის (1859 -1914) და. მისი ბიძები იყვნენ მხატვარი: პეიზაჟისტი და ანიმალისტი რუდოლფ სვობოდა (1819–1859) და აღმოსავლეთმცოდნე ლეოპოლდ კარლ მიულერი (1834–1892).
ჟოზეფინმა ფერწერის პირველი გაკვეთილები მამასთან გაიარა. 1878–1886 წლებში მსმენელი იყო ვენის გამოყენებითი ხელოვნების უნივერსიტეტში (K. K. Kunstgewerbeschule), რომელიც მჭიდროდ იყო დაკავშირებული ავსტრიის საიმპერატორო გამოყენებითი ხელოვნებისა და მრეწველობის მუზეუმთან (Österreichisches Museum für Kunst und Industrie) ფერდინანდ ლაუფბერგერისა და იულიუს ვიქტორ ბერგერის ხელმძღვანელობით.
კონსტანტინე ფონ ვურცბახი მის შესახებ 1880 წელს ავსტრიის იმპერიის ბიოგრაფიულ ენციკლოპედიაში წერდა: ”მისი ლამაზი ნამუშევრები სწრაფად იყიდება და იგი ერთადერთი 19 წლის მხატვარია, რომელსაც ყველაზე დიდი იმედები აქვს“
ჟოზეფინ სვობოდას ნამუშევრები ძირითადად აკვარელშია შესრულებული: უმეტესად პორტრეტები და (იშვიათად) ჟანრული სცენები და ნატურმორტები. 1886 წლიდან იგი რეგულარულად იყო წარმოდგენილი ვენის მხატვართა სახლში. მონაწილეობდა ჰამბურგის (1887), მიუნხენისა და ბერლინის (1888) გამოფენებში. მისი სურათები ასევე გამოიფინა ჩიკაგოს მსოფლიო ექსპოზიციაზე 1893 წელს. სავარაუდოდ მისი ძმისა და ჰაინრიხ ფონ ანჯელის რეკომენდაციით, რომლებიც მხატვრებად მუშაობდნენ დიდი ბრიტანეთის სამეფო კარზე. 1890 წელს მან მიიღო დედოფალ ვიქტორიას სამეფო კარის მხატვრის წოდება. ზაფხულობით პერიოდულად იგი ინგლისში იმყოფებოდა 1899 წლამდე. გამოსახავდა სამეფო ოჯახის წევრებსა და კარისკაცებს მრავალრიცხოვან აკვარელში. მისი ნახატები კვლავ ინახება უინძორის სასახლის სამეფო კოლექციაში.
ჟოზეფინ სვობოდა ღებულობდა უამრავ შეკვეთებს ავსტრიის საიმპერატორო კარიდან ფრანც იოზებ I-ის გარემოცვიდან და სხვა დიდებულების ოჯახებისაგან, რის გამოც იგი გახდა ერთ-ერთი ყველაზე აქტიური პორტრეტის მხატვარი ვენაში.
1902 წლიდან მხატვარი წარმოდგენილი იყო სხვადასხვა გამოფენაზე.მისი ზოგიერთი ნამუშევარი ინახება ვენის მუზეუმში, აგრეთვე ვენაში ალბერტინას მუზეუმის გრაფიკულ კოლექციაში. 1886 წლიდან იგი გახდა "Künstlerhaus" - ის- "ავსტრიის მხატვართა საზოგადოების" წევრი.
გარე ბმულები
Some pictures at the Royal Collection: A search at the Royal Collection Trust, retrieved 20 October 2016.
Some Works of Josefine Swoboda at Artnet
ლიტერატურა
Zemen, Herbert (2004): Die Porträtmalerin Josefine Swoboda. 1861–1924. Leben und Werk. Vienna. (in German)
Ulrich Thieme, Felix Becker at all (1938). Allgemeines Lexikon der Bildenden Künstler von der Antike bis zur Gegenwart (in German). Vol. 32. E. A. Seemann, Leipzig. p. 355.
Constantin von Wurzbach (1880). Biographisches Lexikon des Kaiserthums Oesterreich [Biographical dictionary of the Austrian Empire] (in German). Theil. 41. Kaiserlich-königliche Hof- und Staatsdruckerei, Wien. p. 84 (Direct link to "p. 84")
სქოლიო
დაბადებული 1861
დაბადებული 29 იანვარი
გარდაცვლილი 1924
გარდაცვლილი 27 ოქტომბერი
XIX საუკუნის მხატვრები
XX საუკუნის მხატვრები
ავსტრიელი მხატვრები
ავსტრიელი ქალი მხატვრები
მხატვრები